**Cenu aptaujas identifikācijas Nr. TNPz 2022/27**

**“Pacēlājgroza pakalpojumi Talsu novada Dundagas pagasta pārvaldes vajadzībām”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets:Pacēlājgroza pakalpojumi Talsu novada Dundagas pagasta pārvaldes vajadzībām:

1.1.1. **1.daļa** – Groza pacēlāja uz kravas automašīnas (augstums – vismaz 22 m) pakalpojums;

1.1.2. **2.daļa** – Piekabināma groza pacēlāja (augstums- vismaz 13 m, darbināms ar elektrību vai iekšdedzes dzinēju) pakalpojums.

* 1. Groza pacēlāji tiks izmantoti koku zaru apzāģēšanai, egļu dekorēšanai, ēku lietus ūdeņu notekreņu tīrīšanai, nelielu ēku remonta darbu veikšanai, iela apgaismojuma spuldžu nomaiņai un citiem darbiem.
	2. **Paredzamais līguma izpildes laiks:** 12 (divpadsmit) mēneši no līguma parakstīšanas brīža vai līdz tiek sasniegta līguma summa.
	3. **Preču piegāde, pakalpojuma sniegšana:** Pretendents nodrošina groza pacēlāja pakalpojumus pēc pasūtītāja iepriekš saskaņota laika, datuma, maršruta, saskaņā ar cenu aptaujas 1.pielikumu – Pretendenta pieteikums un finanšu piedāvājums.
	4. **Paredzamā līguma summa:** katrā iepirkuma priekšmeta daļā paredzamā līguma summa nedrīkst pārsniegt 4999,99 *euro* (četri tūkstoši deviņi simti deviņdesmit deviņi *euro* un 99 centi) bez pievienotās vērtības nodokļa (turpmāk – PVN);
	5. Pasūtītājam ir tiesības Līguma darbības laikā neizlietot visu Līguma summu.
1. **Piedāvājuma iesniegšanas vieta:**
	1. Piedāvājumu var iesniegt, nosūtot pa e-pastu iepirkumi@talsi.lv līdz 2022. gada 18. marta, plkst. 10:00.
	2. Kontaktpersona: Dundagas pagasta pārvaldes saimnieciskā dienesta vadītājs Andris Kojro, tālr.2656374, e-pasts: andris.kojro@dundaga.lv
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
	4. **Iesūtot piedāvājumu, pretendentiem obligāti jānorāda:** Pieteikums cenu aptaujai “Pacēlājgroza pakalpojumi Talsu novada Dundagas pagasta pārvaldes vajadzībām”, identifikācijas Nr. TNPz 2022/27.
2. **Piedāvājuma noformēšana:**
	1. Pretendentam iepriekšējo 5 (piecu) gadu laikā (2017., 2018., 2019., 2020., 2021. gads un 2022. gadā līdz piedāvājuma iesniegšanas dienai) ir pieredze vismaz 1 (viena) līdzvērtīga līguma izpildē. Par līdzvērtīgu līgumu tiks uzskatīts līgums, kura ietvaros ir sniegts pakalpojums, kurš ietver groza pacēlāja un piekabināma groza pacēlāja nomu, atbilstoši Finanšu piedāvājumā norādītajām prasībām. Piedāvājumu Pretendents var iesniegt uz vienu vai abām daļām. Pie iesniedzamajiem dokumentiem jāpievieno aizpildīta pieredzes saraksta forma (3. pielikums).
	2. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	3. Pie iesniedzamajiem dokumentiem Pretendentam jāpievieno aizpildīts 1. pielikums – Pretendenta pieteikums un finanšu piedāvājums cenu aptaujai, kurā jānorāda kopējā līguma summa ar diviem cipariem aiz komata un 2. pielikums – Tehniskais piedāvājums.
	4. Pēc piedāvājuma iesniegšanas termiņa beigām pretendents nevar grozīt savu piedāvājumu.
3. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN (Pretendenta pieteikumu cenu aptaujai (1. pielikums)).
4. **Samaksas nosacījumi:** Par 1. punktā veiktajiem pakalpojumiem Pasūtītājs samaksā Izpildītājam pēc tā piestādītajiem rēķiniem, tā norādītā bankas kontā 10 (desmit) darba dienu laikā pēc rēķina saņemšanas.
5. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
6. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Vērtēta tiek katra daļa atsevišķi**.** Piedāvājumi, kas iesniegti pēc publikācijā norādītā termiņa, netiks vērtēti.
7. **Iestāde:**
	1. Pārbaudīs piedāvājumu atbilstību Instrukcijā pretendentam un Tehniskajā piedāvājumā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Tehniskajā piedāvājumā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
8. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un Tehniskajā piedāvājumā noteiktajām prasībām, kā arī citos gadījumos saskaņā ar Likumu.